Landås skole (Bergen)

Landås skole er en kommunal barneskole på Landås i Årstad bydel i Bergen.

 Gamle Landås skole 
Den opprinnelige skolebygningen åpnet i 1957. Byggherrer var etter anbud Zachariassen & søn (kr 88.000), og byarkitekten i Bergen fikk fullmakt til å opprette kontrakt med dette firma. Det ble vedtatt at snekkerfirmaet O. Haugstvedt fikk levere og montere innredning i toaletter i nordre lavbygg, etter samme enhetspris pr stk som for søndre lavbygg. Fra Chr. Vestrheim forelå tilbud på tilleggsarbeider ved endring av planene for høybygget, kr 14.840. Tilbudet ble kontrollert av kommunens sanitær- og varmeingeniør, og godkjent. Som arbeidsutvalg ble oppnevnt lektor Seim, skoleinspektøren og byarkitekten.Mappe 1108/1956, A-0155 arkivet etter finansrådmannen, Bergen byarkiv

Skolen ble stengt 15. november 2011 fordi Arbeidstilsynet hadde avdekket omfattende fukt- og råteskader som kommunen ikke hadde klart å fjerne. Elevene ble da busset til andre skoler ut skoleåret, og fra skolestart høsten 2012 flyttet Landås skole midlertidig inn i Ulriken avlastningsskole (nedlagte Ulriken skoles lokaler på nabotomten til Landås skole, Ulriken skole åpnet i august 1959 under navnet «Framhaldsskolen på Landås»«Historiske bergensbilder: August 1959», Bergens Tidende 16. oktober 2020) i påvente av at Landås skoles bygningsmasse skulle rives, og en ny skole for 450 elever bygges på samme tomt.Bergen kommune: Vil bygge ny skole på Landås Bergensavisen: Byrådet vil bygge en helt ny Landås skole

Allerede i 1991 varslet rektor Kåre Villanger om skolens inneklima som påvirket både lærere og elever, og at noen utviklet astma kort tid etter skolestart.Rektor Villangers brev fra 1991 NRK Brennpunkt laget dokumentaren «Det er noe i luften» om saken.NRK Brennpunkt-dokumentar

 Nye Landås skole 
14. september 2016 var det offisiell åpning av nye Landås skole.

Nye Landås skole består av 7 baser (en til hvert trinn), pluss en base til barn med utviklingsproblemer. Skolen eies og drives privat.«Foreldre har sendt klager over Landås skole i fire år», Bergensavisen 14. februar 2020 

Det historiske arkivet etter Landås skole er oppbevart ved Bergen byarkiv.Arkiv A-4509 Landås skole, Bergen byarkiv

Referanser

Kategori:Barneskoler i Bergen
Kategori:Årstad
Kategori:Eystein Michalsen